Bård Tufte Johansen

Bård Tufte Johansen (født 19. juni 1969) er en norsk programleder, komiker, produsent og tekstforfatter fra Skien som, særlig sammen med Harald Eia siden 1994, har skapt en rekke TV- og radioprogrammer i NRK. Han dro et år til USA på videregående skole og jobbet to år som støvsugerselger før han startet i NRKs ungdomsredaksjon i 1990. Han sang også i bandet Utopian Fields, og var med på deres andre albumutgivelse i 1990.15. januar 2002 ble Thorbjørn Jagland lagt inn på sjukehuset. Under en direktesending på TV 2 Nyhetene dukket Johansen opp som en kaklende kylling i bakgrunnen, og klaget på pressens dobbeltmoral. Innslaget ble forsidesak i flere medier, men Åpen Post fikk ikke lov av NRK til å vise klippet dagen etter, så Johansen forklarte innslaget: «Media hadde jaget etter Jagland og hetsa mannen i månedsvis, så kollapser han inne på kontoret og legges inn på sjukehuset og TV 2 styrter til Rikshospitalet og har direktesending […] med en sånn plutselig bekymret mine og spør: Har presset fra media vært for sterkt?» Han kom også med kritikk av kringkastingssjef John Bernander i programmet.I 2010 forlot Johansen NRK sammen med Eia og startet produksjonsselskapet Funkenhauser Productions. I 2013 hadde han premiere på sitt eget stand-up-show Mann (44). For showet fikk han Komiprisen 2014 i klassen årets stand-up komiker. I tillegg var han nominert til årets mannlige scenekomiker og publikumsprisen. I 2017 tok han over for Jon Almaas som programleder i NRK-serien Nytt på nytt. For programlederrollen vant han Gullruten 2018 i klassen beste mannlige programleder og var dessuten nominert til publikumsprisen. Foran Gullruten 2019 ble han igjen nominert i klassene beste programleder og publikumsprisen. I 2019 hadde han premiere på stand-up-showet 12 gode råd sammen med Atle Antonsen og høsten 2020 ga de ut boken Bård og Atles gode råd om absolutt ALT på Eget forlag. Sammen vant de Leif Justers ærespris for 2020.Johansen er sønn av pastoren Solveig Tufte Johansen.


== Bøker ==
2020: Bård og Atles gode råd om absolutt ALT


== TV-opptredener ==
1991: U (tekstforfatter og programleder)
1994: Brødrene Dal og legenden om Atlant-is (kafégjest)
1994: U: natt
1994: U: assosiasjoner
1995 og 1996: Lille Lørdag
1994: Flåttum gård
1997: Ørretjakt i Patagonia
1997: Sommeråpent  (medvirkende)
1998–99 og 2001–02: Åpen post
1998: Ørretjakt i Montana
1998: XLTV
1999: Ørretjakt på Kola
1999: Minner fra Lillelørdag
2000: Spellemannprisen (programleder)
2000: På fisketur med Bård og Lars
2000: Copacabana (innslagsregi)
2003: Uti vår hage
2004: Team Antonsen
2005: Tre brødre som ikke er brødre
2008: Uti vår hage 2
2009: Idrettsgallaen (programleder)
2010: Idrettsgallaen (programleder)
2010: Fotballkrigen
2010: Storbynatt
2011: Nytt på nytt (vikar for Jon Almaas)
2012-2017: Brille
2017-: Nytt på nytt (programleder)
2019: Kongen av Gulset, Sesong 1 (Rektor)
2020: Kongen av Gulset, Sesong 2 (Rektor)


== Stand up-show ==
2013: Mann (44)
2019: 12 gode råd – fra to menn med lav utdanning (med Atle Antonsen)


== Filmer ==
2011: Kong Curling
2003: Lille frøken Norge
2000: De syv dødssyndene


== Radioprogram (utvalg) ==
Herreavdelingen (1997)
Tazte priv (2004)


== Referanser ==


== Eksterne lenker ==
(en) Bård Tufte Johansen – kategori av bilder, video eller lyd på Commons 
(en) Bård Tufte Johansen på Internet Movie Database 
(no) Bård Tufte Johansen hos Sceneweb 
(en) Bård Tufte Johansen hos The Movie Database 
Eget forlag
Åpen Post i NRK Nett-TV
Team Antonsen i NRK Nett-TV
Lille Lørdag i NRK Nett-TV
Tre brødre som ikke er brødre i NRK Nett-TV
Uti vår hage i NRK Nett-TV
Informasjonsfilmer for Stortinget
http://feelgoodtv.no